Kuldar Schüts

Kuldar Schüts (sündinud 1. aprillil 1987Ants Oidekivi. Noor dirigent laulab end ärkvele Järva Teataja.02.08.2008.) on eesti dirigent, laulja ja kultuurikorraldaja.

Hariduskäik
Kümneaastaselt hakkas Kuldar Schüts laulma Türi Poistekooris, kust liikus peagi edasi Järvamaa Poistekoori. Ta on lõpetanud 2005. aastal Türi Muusikakooli klarneti erialal,Noor koorijuht kardab kõrgust. Järva Teataja. 05.07.2014. (Digaris)XIII noorte laulupeo poistekooride liigijuht Kuldar Schüts 2023. aasta noorte laulu- ja tantsupeo koduleht, 23.01.2023. 2006. aastal Türi Gümnaasiumi ning 2012. aastal Eesti Muusika- ja Teatriakadeemia magistriõppes koorijuhtimise erialal cum laude (professor Ants Üleoja dirigeerimisklassis).Eesti Muusika- ja Teatriakadeemia 2012. aasta lõpetajad Eesti Muusika- ja Teatriakadeemia aastaraamat 2012. 

Töö ja loominguline tegevus
2024. aasta seisuga on ta Eesti Rahvusmeeskoori koosseisuline laulja (esimene tenor) ja koormeister ning Inseneride Meeskoori peadirigent ning Eesti Meestelaulu Seltsi üle-eestilise poistekoori Kalev, Swedbanki segakoori, meeskoori Homme ja Tallinna Kalamaja segakoori dirigent.Kuldar Schüts Eesti Meestelaulu Seltsi veebilehel.Selgusid Eesti Kooriühingu aastapreemiate saajad ERR Kultuur, 11.02.2024. 2025. aasta sügishooajast on ta ka Estonia Seltsi kammerkoori dirigent.Estonia Seltsi Kammerkoori uus dirigent on Kuldar Schüts Estonia Seltsi koduleht. 05.12.2025.

Kuldar Schüts on juhatanud poistekoore 2014., 2017., 2019., 2023. ja 2025. aasta laulupidudel. Alates 2022. aastast on ta töötanud ka poistekooride liigijuhina.

2028. aasta suurel ühislaulu- ja tantsupeol on ta kunstilise juhi assistent ja meeskooride liigijuht.Estonia Seltsi Kammerkoori uus dirigent on Kuldar Schüts Estonia Seltsi koduleht. 05.12.2025.

Töö dirigendina
Kuldar Schüts on olnud Tallinna Ülikooli naiskoori dirigent, EÜE Väinamere segakoori koormeister ning meesansambli Pikapäevarühm juhendaja (ansambel saavutas 2014. aastal Uno Naissoo nimelisel konkursil II kohaAasta noor dirigent. Kuldar Schüts Eesti Kooriühingu aastaraamat 2014. Lk 52.). Ta on juhatanud ka Türi Kammerkoori, Tallinna Poistekoori ettevalmistuskoore Primo ja Secundo, Virumaa poistekoori ja vanamuusikaansamblit Lumen Cantus. 

Ta oli 2008. aastal Türil loodud segakoori Suisapäisa dirigent. Tema juhatusel võitis koor samal aastal Eesti Televisiooni saatesarja "Laululahing". Kooride maailmamängudel ehk kooride olümpial (World Choir Games), mis toimus 2008. aastal Austrias GrazisKristel Peikel, Andri Maimets «Laululahingu» võitja läheb kooride olümpiale Postimees, 14.07.2008., võitis Suisapäisa Kuldar Schütsi juhatusel kuldmedali folkloori ja hõbemedali segakooride kategoorias.Suisapäisa laululahing Austrias ETV saade "Laululahing 10" ERR-i arhiivis, esmaeeter 30.08.2008. Eesti Kooriühing andis segakoorile Suisapäisa ja kammerkoorile Voces Musicales 2009. aasta parima koori preemia.Eesti Kooriühingu aastaauhindade saajad Eesti Kooriühingu aastaraamat 2010. Lk 128. 

2009. aastal osales Rein Rannapi suurejoonelises kontserdiprojektis, kus Rannapi rokk-kantaatide "Taevas ja maa" ja "Ilus maa" ettekandel esines koos ansambliga Kosmikud, solistide Taavi Petersoni ja Priit Volmeriga suur segakoor, mida juhatas dirigent Kuldar Schüts.Aru & Anne: Rein Rannap Eesti Ekspress / Areen. 18.07.2009. 

2012. aastal võitis tema juhendatud ja juhatatud Eesti Meestelaulu Seltsi poistekoor Kalev II koha rahvusvahelisel koorifestivalil "Varsovia Cantat" ning segakoor Suisapäisa III koha Eesti kammerkooride festivalil.Poistekoori Kalev ajalugu Eesti Meestelaulu Seltsi koduleht. Vaadatud 14.05.2023.

2013. aastast on ta Kalamaja elanike algatuse – Kalamaja koori peadirigent.Facebooki üleskutsest sündinud Kalamaja segakoor tähistab kontserdiga viiendat sünnipäeva Eesti Päevaleht. 28.04.2018. See on üks suuremaid Eesti segakoore: asutamise aegu oli kooris 35 lauljat, 2019. aasta laulupeoks valmistus koor 108-liikmelisena ja 2024. aastal oli kooris 162 liiget. Kooris laulab paljude elualade esindajaid, teiste hulgas ka Suurbritannia suursaadik Eestis Ross Allen ja Ameerika Ühendriikide suursaadik Eestis George P. Kent.Kalamaja segakooris leelotavad üheskoos suursaadikud ja kunstnikud ERR Menu, 21.04.2023.

2014. aastal debüteeris ta üldlaulupeol poistekooride dirigendina, juhatades Ülo Vinteri laulu "Hoidkem vaid ühte".Kuldar Schütsi elulugu Eesti Kooriühingu koduleht. Vaadatud 09.04.2023.

Aastatel 2015–2016 oli ta Tallinna Huvikeskuse Kullo poistekoori dirigent.Kullo poistekoor alustas teist hooaega Tallinn.ee, 21.11.2016.

2017. aastal dirigeeris ta üle Eesti toimunud Eesti Rahvusmeeskoori jõulukontserte "Sinu usk on uks…". Tallinna Jaani kirikus toimunud kontserdist tegi otseülekande ERR-i Klassikaraadio.Eesti Rahvusmeeskoori jõulukontsert ‟Sinu usk on uks...” Klassikaraadio, 23.12.2017.

2019. aastal võitis EMLS-i poistekoor Kalev (dirigendid Indrek Vijard ja Kuldar Schüts) kolmanda koha poistekooride kategoorias rahvusvahelisel koorifestivalil "Tallinn 2019".Rahvusvahelise koorifestivali Grand Prix läks segakoorile Vēja Balss Lätist Pealinn.ee. 14.04.2019.

2021.–2022. aasta kontserdisarjas "Eesti Rahvusmeeskoor tuleb külla" oli Kuldar Schüts koos Rasmus Erismaaga RAM-i lauljast dirigent.Eesti Kontsert 80. Koolikontserdid. Hooaeg 2021–2022 Eesti Kontserdi koduleht, vaadatud 15.02.2022. Kontserdisari jätkub ka 2023. aastal.

Kuldar Schüts on koorijuhina üks peategelasi Saksa telekanalis Arte 2025. aastal esilinastunud dokumentaalfilmis "Singen für Estland" ("Lauldes Eestile"), mis portreteerib mitme noore muusiku teekonda 2025. aasta üldlaulupeole.Koorijuhi laulupeoteekond sai filmilindile talletatud Järva Teataja, 26.11.2025.

Töö lauljana
Alates 2011. aastast laulab Kuldar Schüts vanamuusikat ja kaasaegset muusikat viljelevas ansamblis Vox Clamantis. 

2014. aastast on ta Eesti Rahvusmeeskoori koosseisuline laulja (esimene tenor)Kaire-Külli Vaatmann. Meeskoori metamorfoos. RAM 75 Muusikaajakiri Aplaus, nr. 26, september 2019., kes on paljudel kontsertidel olnud ka RAM-i solist.Raimu Hanson. Rahvusmeeskoor esitab muusikalise pühenduse südamevalus emadele Tartu Postimees, 22.03.2023.Kontserdisaalis: Eesti Rahvusmeeskoor laulis Rannapi viise, aplaus oli vali ERR Jupiter, 17.05.2023. Ta on esinenud solistina Corelli jõulumuusikafestivalil "Kirikupühad Maarjamaal"Kirikupühad Maarjamaal Eesti Kirik, 21.12.2011., Haapsalu vanamuusikafestivalil, Nargen Festivali ja Eesti Filharmoonia Kammerkoori projektides ning Eesti Muusika- ja Teatriakadeemia kammerkoori kontsertidel jne. 

Saavutused ja helisalvestised lauljana
2006. aastal tuli Alo Mattiiseni muusikapäevade raames korraldatud vokaalansamblite võistluse võitjaks Türi Gümnaasiumi meesansambel koosseisus Mikk Dede, Kuldar Schüts ja Jürgen Villem.Merili Nikkolo. Järvalased laulsid võidukalt Järva Teataja / Postimees. 14.03.2006.

Koos endise koolivenna Mikk Dedega laulis Kuldar Schüts Vox Clamantise koosseisus 2014. aastal Tõnu Kaljuste dirigeerimisel Grammy võitnud salvestisel Arvo Pärdi "Aadama itku" (teised esitajad olid Sinfonietta Riga, Tallinna Kammerorkester ja Läti Raadio koor).Meelis Välimäe. Türilt pärit muusikud pälvisid suurt tunnustust Kuma.fm. 27.01.2014.

Ta on üks soliste, kes 2022. aastal laulis sisse XIII noorte laulupeoks valmistuvate kooride jaoks tehtud näidishelisalvestised laulupeo repertuaariga.Eesti Filharmoonia kammerkoori abiga on e-valmistumine XIII noorte laulupeoks puhas digirõõm Eesti Filharmoonia Kammerkoori koduleht. 12.05.2022.

Töö kultuurikorraldajana
2013. aasta juunis oli Schüts üks Tartu lauluväljakul toimunud Popkooripeo ettevalmistajaid ja dirigente.Popkooripeo suurim eelproov on sel nädalavahetusel Tartus Good News / Head Uudised, 10.04.2013.

2015. aastal oli ta Eesti Meestelaulu Seltsi korraldatud üleriigilise emadepäevakontserdi kunstiline juht.Emadepäeva kontsert. Otseülekanne Estonia kontserdisaalist 2015 Video ERR-i arhiivis. 2015.

2020. aasta jaanuaris oli ta Eesti Kooriühingu aastakontserdi ja aastapreemiate gala kunstiline juht.Eesti Kooriühingu aastaraamat 2019.

Alates 2022. aastast on ta Eesti Meestelaulu Seltsi korraldatava kontserdisarja "Ilus maa", mis põhineb Rein Rannapi samanimelisel kantaadil ja muudel teostel, kunstiline juht.Delta. Stuudios on kontserdi "Ilus maa" kunstiline juht Kuldar Schüts ERR Klassikaraadio / Kultuurimagasin, 02.02.2023.

2022/2023. aastal oli Kuldar Schüts üks XIII noorte laulupeo üldjuhte (poistekooride liigijuht).

2024. aastal oli ta üks Eesti Meestelaulu Seltsi (EMLS) 35. sünnipäeva kontserdi korraldajaid Rakvere lauluväljakul.

Liikmesus
 2009 – Eesti Kammerkooride Liit, juhatuse liige
 2013 – Eesti Koorijuhtide Liit, juhatuse liige
 2022 – Eesti Meestelaulu Selts, juhatuse liige

Tunnustus
 2009 – konkursi "Tallinn 2009" noore dirigendi eripreemia
 2023 – Eesti Kooriühingu aastapreemia – aasta dirigent

Stipendiumid
 2008 – Gustav Ernesaksa nimeline õppestipendium 
 2022 – Uno Järvela Fondi peastipendium (2021. aasta töö eest, Eesti Meestelaulu Seltsi üle-eestilise poistekoori Kalev juhendamiseks)Palju õnne premeeritutele! Eesti Meestelaulu Seltsi koduleht. 08.02.2022.

Isiklikku
Kuldar Schütsi ema on muusikaõpetaja, koorijuht ja organist Tiiu Schüts ning isa viiuldaja ja viiuliõpetaja Vello Schüts.

Viited

Välislingid
 Ants Oidekivi. Noor dirigent laulab end ärkvele Järva Teataja, 2. august 2008
 Facebooki üleskutsest sündinud Kalamaja segakoor tähistab kontserdiga viiendat sünnipäeva Eesti Päevaleht, 28. aprill 2018
 Geidi Lovise Lee. Poistekooride dirigent Kuldar Schüts: koorijuhina ei hakka kunagi igav! Laulupidu.ee, märts 2025

Kategooria:Eesti koorijuhid
Kategooria:Eesti kultuurikorraldajad
Kategooria:Eesti Muusika- ja Teatriakadeemia vilistlased
Kategooria:Sündinud 1987